ประกาศธนาคารแห่งประเทศไทยที่สยส. ๑/๒๕๖๐เรื่องโครงสร้างและการจัดองค์กรในการดำเนินงาน สรุปอำนาจหน้าที่ วิธีดำเนินงานและสถานที่ติดต่อเพื่อขอรับข้อมูลข่าวสารของธนาคารแห่งประเทศไทยพ.ศ.๒๕๖๐[๑] โดยที่ปัจจุบันคณะกรรมการธนาคารแห่งประเทศไทย และธนาคารแห่งประเทศไทยได้มีการปรับปรุงโครงสร้างการแบ่งส่วนงานภายในและขอบเขตหน้าที่งานของแต่ละส่วนงานดังกล่าวให้มีความเหมาะสมและสอดคล้องกับภารกิจยิ่งขึ้นและเพื่อให้เป็นไปตามพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๗ (๑)(๒) (๓) ที่จะให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินงานต่าง ๆของหน่วยงานรัฐ จึงสมควรประกาศโครงสร้างและการจัดองค์กรในการดำเนินงานสรุปอำนาจหน้าที่ที่สำคัญ วิธีดำเนินงานและสถานที่ติดต่อเพื่อขอรับข้อมูลข่าวสารของธนาคารแห่งประเทศไทยให้ทราบทั่วกันดังนี้ข้อ ๑ให้ยกเลิกประกาศธนาคารแห่งประเทศไทย เรื่องโครงสร้างและการจัดองค์กรในการดำเนินงานสรุปอำนาจหน้าที่ วิธีดำเนินงานและสถานที่ติดต่อเพื่อขอรับข้อมูลข่าวสารของธนาคารแห่งประเทศไทย พ.ศ. ๒๕๕๐ข้อ ๒ตามพระราชบัญญัติธนาคารแห่งประเทศไทย พ.ศ. ๒๔๘๕กำหนดให้รัฐมนตรีว่าการกระทรวงการคลังเป็นผู้มีอำนาจและหน้าที่กำกับกิจการของธนาคารแห่งประเทศไทยโดยทั่วไปโดยมีคณะกรรมการธนาคารแห่งประเทศไทยอันประกอบด้วยประธานกรรมการคนหนึ่งซึ่งพระมหากษัตริย์ทรงแต่งตั้ง ผู้ว่าการรองผู้ว่าการสามคน เลขาธิการคณะกรรมการพัฒนาการเศรษฐกิจและสังคมแห่งชาติผู้อำนวยการสำนักงานเศรษฐกิจการคลังและผู้ทรงคุณวุฒิซึ่งรัฐมนตรีแต่งตั้งอีก ๕ท่าน เป็นกรรมการเป็นผู้ควบคุมดูแลโดยทั่วไปซึ่งกิจการและการดำเนินการของธนาคารแห่งประเทศไทยข้อ ๓ธนาคารแห่งประเทศไทยมีบทบาทหน้าที่ ดังต่อไปนี้(๑) ออกและจัดการธนบัตรของรัฐบาลและบัตรธนาคารเป็นผู้ออกธนบัตรของรัฐบาลภายใต้บังคับแห่งบทบัญญัติของกฎหมายว่าด้วยเงินตราและมีสิทธิแต่ผู้เดียวที่จะออกบัตรธนาคารในราชอาณาจักร(๒) กำหนดและดำเนินนโยบายการเงินดำเนินนโยบายการเงินตามที่คณะกรรมการนโยบายการเงินกำหนดได้แก่ รับเงินฝากกำหนดอัตราดอกเบี้ยในการให้กู้ยืมเงินแก่สถาบันการเงินซื้อขายเงินตราต่างประเทศ และแลกเปลี่ยนกระแสเงินสดในอนาคตกู้ยืมเงินตราต่างประเทศเพื่อดำรงไว้ซึ่งเสถียรภาพแห่งค่าของเงินตรากู้ยืมเงินเพื่อการดำเนินนโยบายการเงินซื้อขายหลักทรัพย์เท่าที่จำเป็นและแลกเปลี่ยนกระแสเงินสด ในอนาคต เพื่อควบคุมปริมาณเงินในระบบการเงินของประเทศรวมถึงยืมหรือให้ยืมหลักทรัพย์ ตามที่กำหนดโดยมีหรือไม่มีค่าตอบแทน(๓) บริหารจัดการสินทรัพย์ของ ธปท.บริหารจัดการสินทรัพย์ของ ธปท.(ไม่รวมสินทรัพย์ในทุนสำรองเงินตราตามกฎหมายว่าด้วยเงินตรา)การนำสินทรัพย์ไปลงทุนหาประโยชน์ โดยคำนึงถึงความมั่นคง สภาพคล่องผลประโยชน์ตอบแทนของสินทรัพย์และความเสี่ยงในการบริหารจัดการ(๔) เป็นนายธนาคารและนายทะเบียนหลักทรัพย์ของรัฐบาลเป็นนายธนาคารของรัฐบาลโดยมีอำนาจหน้าที่ในการรับจ่ายเงินเพื่อบัญชีฝากของกระทรวงการคลังการรับเก็บรักษาเงิน หลักทรัพย์ หรือของมีค่าอย่างอื่นเพื่อประโยชน์ของรัฐบาลการเป็นตัวแทนของรัฐบาลในการซื้อขายโลหะทองคำและเงิน การซื้อขายและโอนตั๋วแลกเงินหลักทรัพย์และใบหุ้น การควบคุมและการรวมไว้ในแหล่งกลางซึ่งเงินปริวรรตต่างประเทศหรืออาจเป็นนายธนาคารของรัฐวิสาหกิจหรือหน่วยงานอื่นของรัฐนอกจากนี้อาจเป็นนายทะเบียนหลักทรัพย์ของรัฐบาลโดยมีอำนาจกระทำการจัดจำหน่ายหลักทรัพย์ของรัฐบาลจ่ายเงินต้นและดอกเบี้ยหรืออาจเป็นนายทะเบียนหลักทรัพย์ของรัฐวิสาหกิจสถาบันการเงินที่มีกฎหมายเฉพาะจัดตั้งขึ้นหรือหน่วยงานอื่น ของรัฐ(๕) เป็นนายธนาคารของสถาบันการเงินเป็นนายธนาคารของสถาบันการเงิน โดยมีอำนาจหน้าที่ในการให้กู้ยืมเงินหรือให้ความช่วยเหลือทางการเงินแก่สถาบันการเงิน การรับเก็บรักษาเงิน หลักทรัพย์หรือของมีค่าอย่างอื่นของสถาบันการเงินรวมถึงการสั่งให้สถาบันการเงินส่งรายงานหรือชี้แจงเพื่ออธิบายเกี่ยวกับทรัพย์สินหนี้สิน หรือภาระผูกพันได้(๖) จัดตั้งหรือสนับสนุนการจัดตั้งระบบการชำระเงินจัดตั้งหรือสนับสนุนการจัดตั้งระบบการชำระเงินระบบการหักบัญชีระหว่างสถาบันการเงินและบริหารจัดการระบบดังกล่าวให้เกิดความปลอดภัยและมีประสิทธิภาพ(๗) กำกับและตรวจสอบสถาบันการเงินกำกับ ตรวจสอบ วิเคราะห์ฐานะและการดำเนินงานตลอดจนการบริหารความเสี่ยงของสถาบันการเงิน เพื่อให้มีเสถียรภาพ(๘)บริหารจัดการอัตราแลกเปลี่ยนเงินตราภายใต้ระบบการแลกเปลี่ยนเงินตรารวมทั้งบริหารจัดการสินทรัพย์ในทุนสำรองเงินตราตามกฎหมายว่าด้วยเงินตรา(๙) ควบคุมการแลกเปลี่ยนเงินตามกฎหมายว่าด้วยการควบคุมการแลกเปลี่ยนเงินข้อ ๔ธนาคารแห่งประเทศไทยมีโครงสร้างองค์กรและการแบ่งงาน ดังต่อไปนี้(๑) สายตลาดการเงิน มีหน้าที่ดำเนินการทำธุรกรรมต่าง ๆในตลาดการเงินตามกรอบนโยบายการเงินและนโยบายอัตราแลกเปลี่ยนเงินตรา การบริหารทุนสำรองทางการและกำกับ ดูแล การควบคุมแลกเปลี่ยนเงินตรา(๒) สายนโยบายการเงินมีหน้าที่เสนอแนะการดำเนินนโยบายการเงินและนโยบายอัตราแลกเปลี่ยนการประเมินผลกระทบของมาตรการต่าง ๆที่จะมีผลต่อเสถียรภาพและการเจริญเติบโตทางเศรษฐกิจ(๓) สายนโยบายสถาบันการเงินมีหน้าที่กำหนดนโยบายหลักเกณฑ์และกำกับดูแลสถาบันการเงินและระบบสถาบันการเงินให้สอดคล้องกับมาตรฐานสากลเพื่อให้ระบบสถาบันการเงินมีความมั่นคงแข็งแกร่ง เป็นที่เชื่อถือของประชาชน และมีความสามารถในการแข่งขันในตลาด(๔) สายกำกับสถาบันการเงิน มีหน้าที่ตรวจสอบ วิเคราะห์และติดตามฐานะการดำเนินงานและการบริหารความเสี่ยงของสถาบันการเงิน บริษัทบริหารสินทรัพย์ Non - bank กำหนดนโยบายหลักเกณฑ์กำกับดูแล ตรวจสอบและวิเคราะห์ติดตามสถาบันการเงินเฉพาะกิจให้มีประสิทธิภาพและสอดคล้องกับมาตรฐานสากลรวมทั้งการคุ้มครองผู้ใช้บริการทางการเงิน(๕) สายนโยบายระบบการชำระเงินและเทคโนโลยีทางการเงินมีหน้าที่กำหนดนโยบายระบบการชำระเงินและธุรกิจบริการชำระเงินทางอิเล็กทรอนิกส์กำกับ ตรวจสอบ วิเคราะห์ฐานะการดำเนินงานของผู้ให้บริการชำระเงินทางอิเล็กทรอนิกส์และการบริหารความเสี่ยง ด้านเทคโนโลยีสารสนเทศของสถาบันการเงินสถาบันการเงินเฉพาะกิจ Non - bank และผู้ให้บริการชำระเงินทางอิเล็กทรอนิกส์รวมทั้งศึกษาและติดตามความก้าวหน้าของผลิตภัณฑ์และเทคโนโลยีทางการเงินใหม่ๆ(๖)สายทรัพยากรบุคคลและพัฒนาองค์กรมีหน้าที่บริหารจัดการ พัฒนาทรัพยากรบุคคล และพัฒนาองค์กรของธนาคารแห่งประเทศไทย(๗) สายระบบข้อสนเทศมีหน้าที่พัฒนาและให้บริการระบบการชำระเงิน ดูแลรักษาบัญชีเงินฝากของหน่วยงานรัฐดำเนินการด้านพันธบัตร บริหารจัดการประมวลผลและวิเคราะห์ข้อมูลทางสถิติเศรษฐกิจการเงิน สถาบันการเงิน และการชำระเงินและงานระบบข้อสนเทศของธนาคารแห่งประเทศไทยรวมทั้งขับเคลื่อนและติดตามงานการวิเคราะห์ข้อมูลเชิงลึกในภาพรวม(๘) สายออกบัตรธนาคารมีหน้าที่ผลิตนำออกใช้และบริหารจัดการธนบัตรและบัตรธนาคารภายใต้บังคับแห่งบทบัญญัติของกฎหมายว่าด้วยเงินตรา(๙) สายวางแผนและงบประมาณมีหน้าที่ดำเนินการงานวางแผนงานงบประมาณ และงานบัญชีของธนาคารแห่งประเทศไทย การส่งเสริมความรู้ทางการเงินรวมถึงการกำกับดูแลสำนักงานภาคเหนือ ภาคตะวันออกเฉียงเหนือ และภาคใต้(๑๐) สายช่วยงานบริหารมีหน้าที่สนับสนุนระบบการบริหารจัดการงานต่าง ๆของธนาคารแห่งประเทศไทยในด้านกฎหมาย ด้านธุรการและบริหารจัดการอาคารของธนาคารแห่งประเทศไทย รวมถึงงานด้านการรักษาความปลอดภัย(๑๑) สายตรวจสอบกิจการภายในมีหน้าที่ตรวจสอบการดำเนินงาน และระบบงาน ที่เกี่ยวข้องกับงานด้านต่าง ๆภายในธนาคารแห่งประเทศไทย(๑๒) สายยุทธศาสตร์และความสัมพันธ์องค์กรมีหน้าที่ช่วยขับเคลื่อนยุทธศาสตร์องค์กรผลักดันความร่วมมือระหว่างประเทศให้สอดคล้องกับนโยบายของประเทศ บริหารจัดการด้านการสื่อสารประชาสัมพันธ์และสนับสนุนระบบการบริหารงานของผู้บริหารระดับสูงข้อ ๕สำนักงานธนาคารแห่งประเทศไทยในภูมิภาคภายใต้การกำกับดูแลของสายวางแผนและงบประมาณมีหน้าที่ศึกษาติดตามและวิเคราะห์ภาวะเศรษฐกิจการเงินกำกับดูแลการประกอบธุรกิจการเงินการธนาคาร ให้ความคุ้มครองแก่ผู้ใช้บริการทางการเงินและประกอบธุรกิจการธนาคารภายในประเทศในขอบเขตพื้นที่ภูมิภาค คือ(๑) สำนักงานภาคเหนือรับผิดชอบพื้นที่จังหวัดกำแพงเพชร เชียงราย เชียงใหม่ ตาก นครสวรรค์ น่าน พะเยาพิจิตร พิษณุโลก เพชรบูรณ์ แพร่ แม่ฮ่องสอน ลำปาง ลำพูน สุโขทัย อุตรดิตถ์และอุทัยธานี(๒) สำนักงานภาคตะวันออกเฉียงเหนือ รับผิดชอบพื้นที่จังหวัดกาฬสินธุ์ ขอนแก่น ชัยภูมิ นครพนม นครราชสีมาบุรีรัมย์ บึงกาฬ มหาสารคาม มุกดาหาร ยโสธร ร้อยเอ็ด เลย ศรีสะเกษ สกลนครสุรินทร์ หนองคาย หนองบัวลำภู อุดรธานี อุบลราชธานี และอำนาจเจริญ(๓) สำนักงานภาคใต้ รับผิดชอบพื้นที่จังหวัดกระบี่ชุมพร ตรัง นครศรีธรรมราช นราธิวาส ปัตตานี พังงา พัทลุง ภูเก็ต ระนอง สงขลา สตูลสุราษฎร์ธานี และยะลาข้อ ๖ศูนย์จัดการธนบัตรของธนาคารแห่งประเทศไทยภายใต้การกำกับดูแลของสายออกบัตรธนาคาร มีหน้าที่ดำเนินการรับเงิน จ่ายเงินการตรวจนับธนบัตรเพื่อทำลาย การตรวจพิสูจน์ธนบัตรชำรุดและธนบัตรปลอมและการจ่ายค่าแลกเปลี่ยนธนบัตรชำรุดมีจำนวน ๑๐ แห่ง คือ ศูนย์จัดการธนบัตรกรุงเทพฯ และอีก ๙ แห่งในภูมิภาคต่าง ๆทั่วประเทศ ได้แก่ จังหวัดระยอง เชียงใหม่ พิษณุโลก ขอนแก่น อุบลราชธานีนครราชสีมา สุราษฎร์ธานี พังงา และหาดใหญ่ข้อ ๗สำนักงานตัวแทนธนาคารแห่งประเทศไทยในต่างประเทศภายใต้การกำกับดูแลของสายตลาดการเงินมีหน้าที่ศึกษาติดตามและวิเคราะห์ภาวะเศรษฐกิจและพัฒนาการต่าง ๆ ในต่างประเทศเพื่อประโยชน์ในการบริหารทุนสำรองทางการ และปฏิบัติงานในการติดต่อกับสถาบันการเงินและนักลงทุนต่างประเทศ และงานอื่นตามที่ได้รับมอบหมาย โดยมีสำนักงานตัวแทน ๓ แห่งได้แก่(๑) สำนักงานตัวแทนธนาคารแห่งประเทศไทย นครนิวยอร์ก(๒) สำนักงานตัวแทนธนาคารแห่งประเทศไทย กรุงลอนดอน(๓) สำนักงานตัวแทนธนาคารแห่งประเทศไทย กรุงปักกิ่งข้อ ๘ที่ทำการของธนาคารแห่งประเทศไทย(๑) สำนักงานใหญ่ เลขที่ ๒๗๓ ถนนสามเสนแขวงวัดสามพระยา เขตพระนคร กรุงเทพมหานคร๑๐๒๐๐ โทรศัพท์ ๐ ๒๒๘๓ ๕๓๕๓ โทรสาร ๐ ๒๒๘๓ ๐๔๔๙ และ ๐ ๒๒๘๐ ๐๖๒๖(๒) สำนักงานภาคเหนือ เลขที่ ๖๘/๓ ถนนโชตนา อำเภอเมืองจังหวัดเชียงใหม่ ๕๐๓๐๐ โทรศัพท์ ๐ ๕๓๙ ๓๑๐๑๐ และ ๐ ๕๓๙ ๓๑๐๐๑ โทรสาร ๐ ๕๓๙๓ ๑๐๑๒(๓) สำนักงานภาคตะวันออกเฉียงเหนือ เลขที่ ๔๕ถนนนิกรสำราญ อำเภอเมือง จังหวัดขอนแก่น ๔๐๐๐๐ โทรศัพท์ ๐ ๔๓๙๑ ๓๕๕๕ โทรสาร ๐ ๔๓๒๒๕๐๐๓(๔) สำนักงานภาคใต้ ถนนเพชรเกษม อำเภอหาดใหญ่จังหวัดสงขลา ๙๐๑๑๐ โทรศัพท์ ๐ ๗๔๒๗ ๒๐๐๐ ต่อ ๔๓๒๒ และ ๔๓๐๐ โทรสาร ๐ ๗๔๒๖ ๒๔๕๕ข้อ ๙ การติดต่อธนาคารแห่งประเทศไทยสามารถติดต่อผ่านที่ทำการที่กำหนดไว้ในข้อ ๘ นอกจากนี้สามารถสอบถามหรือค้นหาข้อมูลเพิ่มเติมได้ที่ www.bot.or.thประกาศ ณ วันที่ ๑ ตุลาคม พ.ศ. ๒๕๖๐วิรไท สันติประภพผู้ว่าการธนาคารแห่งประเทศไทยพรวิภา/อัญชลี/จัดทำ๒๑พฤศจิกายน ๒๕๖๐นุสรา/ตรวจ๓กันยายน ๒๕๖๑[๑] ราชกิจจานุเบกษาเล่ม ๑๓๔/ตอนที่ ๙๒ ง/หน้า ๑๘๔/๑๖ พฤศจิกายน ๒๕๖๐